 May Workers day: Ìkáyàsókè bá àwọn òṣìṣẹ nítorí àìmọ ọjọ ọla lẹyìn Coronavirus Lasiko Coronavirus yii lagbaye, awọn oṣiṣẹ ẹka ilera naa lo n fara gba ọfa Coronavirus julọ. Awọn ogo ọla orilẹede Naijiria lẹka eto ilera ni arun yii ti gba lọ tabi da wolẹ lọpọlọpọ igba. Dokita Alfa Saidu ti ọpọ n foju wo gẹgẹ bi eekan ati ogo iṣẹ iṣegun oyinbo kaakiri agbaye jade laye ni opin oṣu kẹta nipasẹ ikọlu arun COVID-19 lẹyin to ti fi ogoji ọdun ṣe iṣẹ iṣegun. Kii ṣe dokita Alfa Saadu nikan ni dokita to jẹ ọmọ orilẹede Naijiria to tii kagbako arun yii lagbye. Lorilẹede Naijiria, gẹgẹ bi iroyin lati ọdọ ẹgbẹ awọn dokita iṣegun lorilẹede Naijiria, NMA, ọtalelugba o le mẹrin awọn dokita iṣegun oyinbo lo ti fara kan awọn eeyan to laarun coronavirus lorilẹede Naijiria ninu eyi ti ogun dokita ti ni arun yii. Meji ninu wọn lo ti pada bọ sipo alaafia ti mẹta si ti ku. Ẹwẹ, awọn oṣiṣẹ miran lẹka eto ilera to ti fara kaaṣa arun yii jẹ mẹrindinlaadọrin ninu eyi ti mẹrin ninu wọn ti ku. Bẹẹni minisita feto ilera lorilẹede Naijiria, NCDC, Dokita Osagie Ehanire ṣalaye pe ọrọ ti kuro nibẹ, nitori pe iye awọn oṣiṣẹ eto ilera to ti ko arun coronavirus bayii ti kuro ni ogoji 40, o ti dieeyan mẹtalelaadọfa 113. Ọjọ ọla ṣu dẹdẹ fun iṣẹ awọn oṣiṣẹ Bi awọn dokita atawọn oṣiṣẹ eto ilera miran ṣe n foju wina arun coronavirus lẹnu iṣẹ lawọn oṣiṣẹ miran n foju winna rẹ nipa yala pipadanu iṣẹ ni tabi aimọ igba ti owo oṣu yoo wọle. ọpọlọpọ awọn oṣiṣẹ ni iroyin jẹ ko di mimọ pe awọn alaṣẹ ileeṣẹ wọn ti sọ sinu isinmi ọlọdọọdun ni tipa. Bi awọn miran si ṣe n gba ẹdinwo oṣu ni awọn kan n gbadura kiṣẹ maa bọ lọwọ wọn. Ipaya to n ba ọpọ oṣiṣẹ bayii bi pupọ ninu wọn ṣe n pada sẹnu iṣẹ ni pipadanu iṣẹ. Ipaya yii ti dori ẹmi ọpọ oṣiṣẹ to bẹẹ gẹ ti alaga ẹgbẹ oṣelu APC to n ṣejọba lorilẹede Naijiria, Adams Oshiomhole, toun pẹlu ti figbakan ri jẹ aarẹ ẹgbẹ oṣiṣẹ lorilẹede Naijiria fi rawọ ẹbẹ sawọn agbanisisẹ lati maṣe da awọn oṣiṣẹ silẹ tabi dinowo wọn ku. Ki lawọn ajọ agbaye n sọ nipa ọjọ iwaju awọn oṣiṣẹ lasiko ati lẹyin ajakalẹ arun Coronavirus. Amọṣa, ajọ to n mojuto ọrọ awọn oṣiṣẹ lagbaye, ILO ti sọ pe ọgbọn ko digi lọrọ naa bayii nitoripe bi nnkan ṣe n lọ yii, igba o din marun miliọnu 195milionlawọn eeyan ti yoo padanu iṣẹ wọn lagbaye nipasẹ ajakalẹ arun Coronavirus. New symptoms of coronavirus: Ọwọ tẹ èèyàn 65 tó tàpá sí òfin gbéléẹ níbi ayaẹyẹ ọjọ ìbí Ìgbìmọ amúṣẹyá ìpínlẹ Eko lóríi Covid-19 ti mú àwọn aláríyá márùndínláàádọrin 65 lóríi ẹsùn ìtàpá sí òfin gbéléẹ láti dẹkun àjakálẹ ààrùn Coronavirus ní ìpínlẹ náà. Ìròyìn fi hàn pé ibùdó ìgbáfẹẹ 84 Parks and Gardens ni àwọn ènìyàn náà péjú sí ní àdúgbo Abule Egba fún ayẹyẹ ọjọ ìbí náà. Ìròyín sọ pé ìgbìms náà lọ sí ibi ayẹyẹ náà ni lẹyìn ìgbà tí àwọn ará ìlú ta wọn lólobó. Ọgá iléeṣẹ LASEPA tó ń mojútó àyíká ní ìpínlẹ Eko, Dolapo Fasawe, sọ wí pé wọn ti fi àwọn afurasí náà sọwọ sí àwọn ọlọpàá, lẹyìn tí wan ti ìbùdọ ìgbáfẹ náà pa. Ọgá LASEPA náà ṣe àlàyé pé àjàkálẹ ààrùn ti sọ ará ìlú di ọkan tí ó sì gbà wọn ní ìyànjú àti máà ìròyìntó àwọn aláṣẹ létí. Agbẹnússọ ọlọpàá ní ìpínlẹ náà, Bala Elkana, tó fi ìdí ọrs náà múlẹ , sọ pé lóríi ẹsùn ìtàpá sí òfin kí onílé gbé ilé àti lílo ẹfgbò igi olóró ni wọn fi mú àwọn afurasí náà. Murder: Alága ẹgbẹ NURTW tó gún ọlọpàá pá, gba ìdájọ ikú Ilé ẹjọ gíga ti Ikeja nilu Èkó tí dá ẹjọ ikú fún alaga ẹgbẹ awakọ èrò NURTW, ẹka ti BoundaryAyetoro nipinlẹ Eko, Saheed Arogundade lórí ẹsùn pé ó pa ọlọpàá kan. Ọlọpaa náà, Gbenga Oladipupo nii ṣe ẹni ọdún méjìlélọgbọn, nígbà tó ṣe alabapade ikú òjìji náà. Nígbà tó ń gbé ìdájọ rẹ kalẹ, èyí tó gbà wákàtí mẹta gbáko, adájọ Olabisi Akinade pàṣẹ pé, nítorí ìpèsè ààbò tó péye, kí wọn tí gbogbo ọnà tó wọ inú gbọngàn igbejọ náà, kí wọn sì kó àwọn kọkọrọ rẹ wá fún òun, lọnà àti dènà kí idaru-dapọ má bàa wáyé lásìkò tí igbejọ bá ń lọ lọwọ. Nínú àlàyé rẹ, aṣáájú ikọ olupẹjọ, Arábìnrin C Rotimi-Odutola ṣàlàyé fun ilé ẹjọ pé ọdaràn náà ṣẹ ẹsẹ ọhun lọjọ kẹwàá oṣù kẹrin ni ìkòríta Gbara, Ayetoro ládùúgbò Ajegunle nílùú Eko. Olóògbé náà ń wà ọkada lọ láti ṣe abẹwo si màmá rẹ, Arábìnrin Mojisola Martins ni ile rẹ to wá ní òpópónà Olayinka ni Ajegunle, nígbà tí àwọn gende mẹrin ṣẹburu rẹ nikorita Gbàrà, àwọn mẹta nínú wọn mú Ọlọpaa náà mọlẹ, tí Arogundade sì ń gùn olóògbé náà laimọye ìgbà, kí gbogbo wọn to salọ. Wọn gbe olóògbé tó fara gba ọgbẹ náà lọ sílè ìwòsàn àmọ ẹpa kò boro mọ, Ọlọpaa náà jáde láyé. Ikọ olupẹjọ náà ni, ẹsẹ kan ṣoṣo tí olóògbé náà ṣẹ àwọn awakọ èrò náà, tí wọn fi rán án sọrun ọsan gangan ni pé, ó sewuri fún àwọn onikẹkẹ Maruwa láti máa na Ayetoro, èyí tó ń mú adinku bá owó tí àwọn awakọ èrò ń pá. Nínú ìdájọ rẹ, adájọ ni ikọ olupẹjọ fi ẹri tó dájú hàn pé Arogundade lo gbẹmi Ọlọpaa naa, to sì ni kí wọn yẹ igi fún un, títí tí ẹmí yóò fi bọ lára rẹ. Àmọ Adájọ Akinlade fún àwọn olujẹjọ márùn-ún yòókù tó ń jẹjọ pẹlú Arogundade ni ìdáǹdè lórí ẹsùn onikoko méjì, tí wọn fi kan wọn. Ní kété tí adájọ gbé ìdájọ rẹ kalẹ tán, ní Arogundade ṣubú lulẹ nílé ẹjọ, táwọn mọlẹbi rẹ náà sì bu sí ẹkún kíkorò. Ọwọ ọlọpàá tẹ afurasí ọkùnrin tó fipá bá ìyàwó rẹ lòpọ, tí obìnrin náà sì gbabẹ kú Awọn agbofinro ti mu afurasi kan lori ẹsun wi pe o fipa ba iyawo rẹ lopọ ti obinrin naa si gba ibẹ dreo ọrun. Alukoro ileeṣẹ ọlọpaa ipinlẹ Jigawa, Abdu Jinjiri ṣalaye pe abule Kankaleru ni ijọba ibilẹ Ringim ni iṣẹlẹ ọhun ti ṣẹlẹ. Alukoro ileeṣẹ ọlọpaa ni ọkunrin naa, Alasan Audu fipa ba iyawo rẹ lopọ lẹyin ti obinrin naa kọ lati fun un. Ọgbẹni Abdu Jinjiri fikun ọrọ rẹ pe awọn tọkọ taya naa ti n ni ede-ai-yede tẹlẹ ti wọn fẹ ara wọn fun ogunjo pere ki ṣaaju iṣẹlẹ naa. Alukoro ileeṣẹ ọlọpaa ni iyawo naa to di oloogbe, ẹni ọdun metadinlogun ko fẹ fẹ ọkunrin naa lọkọ, ṣugbọn wọn mu ni tipa tipa lati fẹ ẹ. Iwadii awọn ọlọpaa fihan pe laago mẹrin oru ni ọkunrin naa wọle tọ iyawo rẹ lọ, ṣugbọn obinrin naa ko gba lati jọ ni ajọṣepọ pẹlu ọkọ rẹ nitori oun kọ lo wu u lati fẹ. Bayii ni atẹjade ileeṣẹ ọlọpaa sọ pe ọkunrin naa fipa ba iyawo rẹ lopọ lati le tan ifẹ inu ara rẹ. : Ọjọ kinni oṣu karun ni ayajọ awọn oṣiṣẹ lorilẹede Naijiria ati lagbaye amọṣa yatọ si iṣoro tawọn oṣiṣẹ n fara gba ni atẹyinwa bii ipenija owo oṣu sisan lasiko, aisi igbega lẹnu iṣẹ lasiko ati oniruuru awọn iwa kotọ miran ti wọn n fi oju wina rẹ lẹnu iṣẹ, lọdun yii, ipenija ajakalẹ arun Coronavirus kun ipenija wọnyi koda o ti mu ẹmi ọpọ ninu wọn lọ. 